ddrg/super_eurlex huggingface dataset:
ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Δεκεμβρίου 1990 όσον αφορά τα ποσά των συνδρομών του Ευρωπαϊκού Κοινωνικού Ταμείου για τις δαπάνες ενισχύσεων για προσλήψεις, για τη δημιουργία δραστηριοτήτων ανεξάρτητα εργαζομένων, καθώς και για εγκατάσταση και τοποθέτηση σε εργασία ( 91/32/ΕΟΚ )

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 2052 /88 του Συμβουλίου της 24ης Ιουνίου 1988 για την αποστολή των διαρθρωτικών ταμείων, την αποτελεσματικότητά τους και το συντονισμό των παρεμβάσεών τους μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των άλλων υφιστάμενων χρηματοδοτικών οργάνων ( 1 ), και ιδίως το άρθρο 3 παράγραφος 2,

τον κανονισμό ( ΕΟΚ ) αριθ . 4253/88 του Συμβουλίου της 19ης Δεκεμβρίου 1988 ( 2 ), για τις διατάξεις εφαρμογής του κανονισμού (ΕΟΚ ) αριθ . 2052/88 όσον αφορά το συντονισμό των παρεμβάσεων των διαφόρων διαρθρωτικών ταμείων μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των λοιπών υφιστάμενων χρηματοδοτικών οργάνων αφετέρου,

τον κανονισμό ( ΕΟΚ ) αριθ . 4255/88 του Συμβουλίου της 19ης Δεκεμβρίου 1988 ( 3 ) για τις διατάξεις εφαρμογής του κανονισμού ( ΕΟΚ ) αριθ . 2052/88 όσον αφορά το Ευρωπαϊκό Κοινωνικό Ταμείο, και ιδίως το άρθρο 1 παράγραφοι 1 και 6 και το άρθρο 3,

Εκτιμώντας :

ότι η Επιτροπή πρέπει να καθορίσει τα ανώτατα επιλέξιμα ποσά των συνδρομών για τις δαπάνες ενισχύσεων για προσλήψεις, για τη δημιουργία δραστηριοτήτων ανεξάρτητα εργαζομένων, και ενισχύσεων για εγκατάσταση και τοποθέτηση σε εργασία για το οικονομικό έτος 1991 όπως αναφέρεται στο άρθρο 3 παράγραφος 2 του κανονισμού ( ΕΟΚ ) αριθ . 4255/88,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1

Τα ανώτατα επιλέξιμα ποσά των συνδρομών του Ευρωπαϊκού Κοινωνικού Ταμείου για τις δαπάνες ενισχύσεων για προσλήψεις, για τη δημιουργία δραστηριοτήτων ανεξάρτητα εργαζομένων και ενισχύσεων για εγκατάσταση και τοποθέτηση σε εργασία για το οικονομικό έτος 1991, όπως καθορίζονται στο άρθρο 2 σημείο 1γ ) του κανονισμού ( ΕΟΚ ) αριθ . 4255/88, βάσει των οποίων έχει υπολογιστεί η συνδρομή του Ευρωπαϊκού Κοινωνικού Ταμείου, καθορίζονται κατ' άτομο και ανά εβδομάδα ως εξής :

- Βέλγιο 3 696 Bfr ., - Δανία 1 113 Dkr ., - Γερμανία 253 DM, - Ελλάδα 10 794 Δρχ ., - Ισπανία 9 638 Pta, - Γαλλία 539 FF, - Ιρλανδία 70 Irl ., - Ιταλία 124 698 Lit ., - Λουξεμβούργο 4 841 Flux ., - Κάτω Χώρες 234 Fl ., - Πορτογαλία 4 908 Esc ., - Ηνωμένο Βασίλειο 73 .

Άρθρο 2

Τα ποσά που αναφέρονται στο άρθρο 1 αφορούν εργασία πλήρους απασχόλησης . Σε περίπτωση μερικής απασχόλησης, τα ποσά υπολογίζονται ανάλογα με τον αριθμό των ωρών εργασίας, με βάση τις 40 ώρες έβδομαδιαίας εργασίας . Άρθρο 3

Η παρούσα απόφαση απευθύνεται στα κράτη μέλη . Βρυξέλλες, 20 Δεκεμβρίου 1990 . Για την Επιτροπή

Βάσω ΠΑΠΑΝΔΡΕΟΥ

Μέλος της Επιτροπής ( 1 ) ΕΕ αριθ . L 185 της 15 . 7 . 1988, σ . 9 . ( 2 ) ΕΕ αριθ . L 374 της 31 . 12 . 1988, σ . 1 . ( 3 ) ΕΕ αριθ . L 374 της 31 . 12 . 1988, σ . 21 .
ΑΠΟΦΑΣΗ ΤΟΥ ΣΥΜΒΟΥΛΙΟΥ της 21ης Δεκεμβρίου 1990 για την προσωρινή εφαρμογή του εγκεκριμένου πρακτικού που τροποποιεί τη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Ρουμανίας για το εμπόριο κλωστοϋφαντουργικών προϊόντων (91/98/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι, εν αναμονή της ολοκλήρωσης των αναγκαίων διαδικασιών για τη σύναψή της, η συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Ρουμανίας για το εμπόριο κλωστοϋφαντουργικών προϊόντων, η οποία μονογραφήθηκε στις 11 Ιουλίου 1986, εφαρμόζεται προσωρινά από την 1η Ιανουαρίου 1987, σύμφωνα, καθόσον αφορά την Κοινότητα, με την απόφαση 87/536/ΕΟΚ(1);

ότι στην συμφωνία προβλέπεται η δυνατότητα διαβουλεύσεων;

ότι η Ρουμανία αποδέχτηκε την προσφορά που έκανε η Κοινότητα να εισαχθούν στη συμφωνία, για το έτος 1991, διατάξεις σχετικά με την επανεισαγωγή κλωστοϋφαντουργικών προϊόντων ύστερα από τελειοποίηση, μεταποίηση ή επεξεργασία σ 'αυτή τη χώρα, που γίνονται σύμφωνα με την ισχύουσα κοινοτική νομοθεσία;

ότι συμφωνήθηκε ότι το εγκεκριμένο πρακτικό των διαβουλεύσεων που έλαβαν χώρα για το θέμα αυτό θα εφαρμοστεί προσωρινά, από την 1η Ιανουαρίου 1991, εν αναμονή της ολοκλήρωσης των αναγκαίων διαδικασιών για τη σύναψή του, υπό επιφύλαξη αμοιβαίας προσωρινής εφαρμογής και από το άλλο συμβαλλόμενο μέρος,

ΑΠΟΦΑΣΙΖΕΙ:

Άρθρο μόνο

Το εγκεκριμένο πρακτικό που τροποποιεί τη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Ρουμανίας για το εμπόριο κλωστοϋφαντουργικών προϊόντων εφαρμόζεται προσωρινά από την 1η Ιανουαρίου 1991, εν αναμονή της τυπικής σύναψής του, υπό την επιφύλαξη αμοιβαίας προσωρινής εφαρμογής και από το άλλο συμβαλλόμενο μέρος.

Το κείμενο του εγκεκριμένου πρακτικού επισυνάπτεται στην παρούσα απόφαση.

Βρυξέλλες, 21 Δεκεμβρίου 1990.

Για το ΣυμβούλιοΟ ΠρόεδροςA. RUBERTI

(1)ΕΕ αριθ. L 318 της 7. 11. 1987, σ. 1.
Διορθωτικό στην απόφαση 91/47/ΕΟΚ της Επιτροπής της 22ας Ιανουαρίου 1991 για την έγκριση του προγράμματος της Γαλλίας όσον αφορά την ενίσχυση στο εισόδημα των ελαιοκαλλιεργητών (Επίσημη Εφημερίδα των Ευρωπαϊκών Κοινοτήτων αριθ. L 26 της 31ης Ιανουαρίου 1991)

Σελίδα 34, στον τίτλο της απόφασης: >ΘΕΣΗ ΠΗΝΑΚΑ>
ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Νοεμβρίου 1990 με την οποία καταργείται η απόφαση 90/512/ΕΟΚ σχετικά με ορισμένα προστατευτικά μέτρα κατά της κλασικής πανώλης των χοίρων στο Βέλγιο ( 90/609/ΕΟΚ )

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 90/425/ΕΟΚ του Συμβουλίου της 26ης Ιουνίου 1990 σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς ( 1 ), και ιδίως το άρθρο 10,

την οδηγία 89/662/ΕΟΚ του Συμβουλίου της 11ης Δεκεμβρίου 1989 σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς ( 2 ), και ιδίως το άρθρο 9,

Εκτιμώντας :

ότι διαπιστώθηκαν αρκετά κρούσματα κλασικής πανώλης των χοίρων σε διάφορα μέρη του Βελγίου -

ότι ως αποτέλεσμα της επιζωοτίας της κλασικής πανώλης των χοίρων, η Επιτροπή ενέκρινε την απόφαση 90/161/ΕΟΚ ( 3 ), η οποία αντικαταστάθηκε με την απόφαση 90/512/ΕΟΚ σχετικά με ορισμένα προστατευτικά μέτρα κατά της κλασικής πανώλης των χοίρων στο Βέλγιο ( 4 )-

ότι η επιζωοτία έχει ελεγχθεί στην περιοχή που περιγράφεται στην απόφαση 90/512/ΕΟΚ, είναι δυνατό να καταργηθεί η εν λόγω απόφαση -

ότι τα μέτρα που προβέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :

Άρθρο 1

Η απόφαση 90/512/ΕΟΚ καταργείται.

Άρθρο 2

Τα κράτη μέλη τροποποιούν τα μέτρα που εφαρμόζονται στις συναλλαγές ώστε να συμμορφωθούν με την παρούσα απόφαση. Ενημερώνουν αμέσως την Επιτροπή .

Άρθρο 3

Η παρούσα απόφαση απευθύνεται στα κράτη μέλη .

Βρυξέλλες, 20 Νοεμβρίου 1990 .

Για την Επιτροπή

Ray MAC SHARRY

Μέλος της Επιτροπής

( 1 ) ΕΕ αριθ . L 224 της 18 . 8 . 1990, σ . 29 .

( 2 ) ΕΕ αριθ . L 395 της 30 . 12 . 1989, σ . 13 .

( 3 ) ΕΕ αριθ . L 90 της 5 . 4 . 1990, σ . 26 .

( 4 ) ΕΕ αριθ . L 285 της 17 . 10 . 1990, σ . 33 .
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 10ης Μαΐου 1990

για τον καθορισμό των κριτηρίων αποδοχής των αναπαραγωγών αιγοειδών και προβατοειδών, όσον αφορά την αναπαραγωγή και χρησιμοποίηση του σπέρματός τους, των ωαρίων και των εμβρύων τους

(90/257/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 89/361/ΕΟΚ του Συμβουλίου της 30ής Μαΐου 1989 που αφορά τα αιγοειδή και προβατοειδή αναπαραγωγής καθαράς φυλής (1), και ιδίως το άρθρο 4 τέταρτη περίπτωση,

Εκτιμώντας:

ότι η οδηγία 89/361/ΕΟΚ αποβλέπει κυρίως στην προοδευτική ελευθέρωση των ενδοκοινοτικών συναλλαγών αιγοειδών και προβατοειδών καθαράς φυλής· ότι για το σκοπό αυτό επιβάλλεται μια συμπληρωματική εναρμόνιση όσον αφορά την αποδοχή αυτών των ζώων στην αναπαραγωγή και χρησιμοποίηση του σπέρματός τους, των ωαρίων και των εμβρύων τους·

ότι οι διατάξεις οι σχετικές με την αποδοχή τους στην αναπαραγωγή αφορούν τόσο τα ζώα όσο και τα σπέρματά τους, τα ωάρια και τα έμβρυά τους·

ότι επιβάλλεται το σπέρμα, τα ωάρια και τα έμβρυά τους να τυγχάνουν επεξεργασίας από επίσημα αναγνωρισμένο προσωπικό, κατά τρόπο ώστε να παρέχονται οι αναγκαίες εγγυήσεις για την πραγματοποίηση αυτού του στόχου·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Ζωοτεχνικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Με την επιφύλαξη του άρθρου 2, κάθε θηλυκό ή αρσενικό ζώο αναπαραγωγής του είδους των αιγοειδών και προβατοειδών καθαράς φυλής, εγγράφεται σε γενεαλογικό βιβλίο και γίνεται αποδεκτό στην αναπαραγωγή.

Άρθρο 2

1. Τα αρσενικά αιγοειδή και προβατοειδή αναπαραγωγής καθαράς φυλής γίνονται αποδεκτά για την τεχνητή γονιμοποίηση και τη χρησιμοποίηση του σπέρματός τους, εφόσον έχουν υποστεί έλεγχο επιδόσεως και εκτίμησης της γενετικής τους αξίας, που πραγματοποιείται σύμφωνα με την απόφαση 90/256/ΕΟΚ (2) της Επιτροπής.

2. Τα αρσενικά αιγοειδή και προβατοειδή αναπαραγωγής καθαράς φυλής, γίνονται αποδεκτά στην τεχνητή γονιμοποίηση για την επίσημη διαξαγωγή δοκιμασίας, και τη χρησιμοποίηση του σπέρματός τους εντός των ποσοτικών ορίων που είναι αναγκαία για την εκτέλεση του ελέγχου επιδοσής τους και της εκτίμησης της γενετικής τους αξίας, σύμφωνα με την απόφαση 90/256/ΕΟΚ.

3. Τα θηλυκά αιγοειδή και προβατοειδή αναπαραγωγής καθαράς φυλής γίνονται αποδεκτά στην αναπαραγωγή, καθώς και στη χρησιμοποίηση των ωαρίων και των εμβρύων τους.

Άρθρο 3

Το σπέρμα, τα ωάρια και τα έμβρυα πρέπει να συλλέγονται, να τυγχάνουν επεξεργασίας και να αποθηκεύονται από έναν οργανισμό ή το επίσημα αναγνωρισμένο προσωπικό.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 10 Μαΐου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 153 της 6. 6. 1989, σ. 30.

(2) Βλέπε σελίδα 35 της παρούσας Επίσημης Εφημερίδας.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 12ης Σεπτεμβρίου 1990

που τροποποιεί την απόφαση 90/231/ΕΟΚ σχετικά με ορισμένα προστατευτικά μέτρα κατά της κλασικής πανώλης των χοίρων στην Ομοσπονδιακή Δημοκρατία της Γερμανίας

(90/467/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών ζώων που ανήκουν στα βοοειδή και τα χοιροειδή (1), όπως τροποποιήθηκε τελεχταία από την οδηγία 90/423/ΕΟΚ (2), και ιδίως το άρθρο 9,

την οδηγία 74/461/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων (3), όπως τροποποιήθηκε τελευταία από την οδηγία 89/662/ΕΟΚ (4), και ιδίως το άρθρο 8,

την οδηγία 80/215/ΕΟΚ του Συμβουλίου της 22ας Ιανουαρίου 1980 περί προβλημάτων υγειονομικού ελέυχου στον τομέα των ενδοκοινοτικών συναλλαγών προϊόντων με βάση το κρέας (5), όπως τροποποιήθηκε τελευταία από την οδηγία 89/662/ΕΟΚ, και ιδίως το άρθρο 7,

Εκτιμώντας:

ότι διαπιστώθηκαν αρκετά κρούσματα κλασικής πανώλης των χοίρων σε διάφορα τμήματα της Ομοσπονδιακής Δημοκρατίας της Γερμανίας·

ότι είναι δυνατόν τα κρούσματα αυτά να θέσουν σε κίνδυνο αγέλες άλλων κρατών μελών δεδομένων των συναλλαγών ζωντανών χοίρων, νωπού κρέατος και ορισμένων προϊόντων με βάση το χοίρειο κρέας·

ότι, εφόσον είναι δυνατόν να περιοριστεί και να προσδιοριστεί η γεωγραφική περιοχή, η οποία είναι ιδιαίτερα επικίνδυνη, οι περιορισμοί στις συναλλαγές θα πρέπει να εφαρμόζονται σε περιφερειακή βάση·

ότι, λόγω της επιδημίας της κλασικής πανώλης των χοίρων, η Επιτροπή θέσπισε την απόφαση 90/231/ΕΟΚ της 7ης Μαΐου 1990 σχετικά με ορισμένα προστατευτικά μέτρα κατά της κλασικής πανώλης των χοίρων στην Ομοσπονδιακή Δημοκρατία της Γερμανίας (6)·

ότι είναι αναγκαίο να προσαρμοστούν τα προστατευτικά μέτρα, ώστε να ληφθεί υπόψη η εξέλιξη της ασθένειας·

ότι οι αρχές της Ομοσπονδιακής Δημοκρατίας της Γερμανίας έχουν αναλάβει να εφαρμόσουν τα εθνικά μέτρα που είναι αναγκαία για να εξασφαλίσουν την αποτελεσματική εφαρμογή της αποφάσεως αυτής·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιαστρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 90/231/ΕΟΚ τροποποιείται ως εξής:

1. Στο άρθρο 2, στις παραγράφους 1, 2 και 3 η υπάρχουσα ένδειξη συμπληρώνεται ως εξής:

«όπως τροποποιήθηκε από την απόφαση 90/467/ΕΟΚ».

2. Στο παράρτημα διαγράφεται το σημείο:

«Mayen-Koblenz Kreis».

Άρθρο 2

Τα κράτη μέλη τροποποιούν τα μέτρα που εφαρμόζονται στις συναλλαγές ώστε να συμμορφωθούν με την παρούσα απόφαση. Ενημερώνουν αμέσως την Επιτροπή.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 12 Σεπτεμβρίου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. 121 της 29. 7. 1964, σ. 1977/64.

(2) ΕΕ αριθ. L 224 της 18. 8. 1990, σ. 13.

(3) ΕΕ αριθ. L 302 της 31. 12. 1972, σ. 24.

(4) ΕΕ αριθ. L 395 της 30. 12. 1989, σ. 13.

(5) ΕΕ αριθ. L 47 της 21. 2. 1980, σ. 4.

(6) ΕΕ αριθ. L 128 της 18. 5. 1990, σ. 17.
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 27ης Ιουλίου 1990

για τη σύναψη του πρωτοκόλλου προσχώρησης της Τυνησίας στη Γενική Συμφωνία Δασμών και Εμπορίου

(90/491/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

Εκτιμώντας:

ότι η Τυνησία πραγματοποίησε διαπραγματεύσεις με την Ευρωπαϊκή Οικονομική Κοινότητα και τα άλλα συμβαλλόμενα μέρη της Γενικής Συμφωνίας Δασμών και Εμπορίου (ΓΣΔΕ) με σκοπό να προσχωρήσει στη Γενική Συμφωνία·

ότι τα αποτελέσματα των διαπραγματεύσεων αυτών είναι αποδεκτά από την Κοινότητα,

ΑΠΟΦΑΣΙΖΕΙ:

Άρθρο 1

Το πρωτόκολλο προσχώρησης της Τυνησίας στη Γενική Συμφωνία Δασμών και Εμπορίου εγκρίνεται εξ ονόματος της Ευρωπαϊκής Οικονομικής Κοινότητας.

Το κείμενο του πρωτοκόλλου επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο το οποίο είναι αρμόδιο για την υπογραφή του πρωτοκόλλου δεσμεύοντας την Κοινότητα.

Βρυξέλλες, 27 Ιουλίου 1990.

Για το Συμβούλιο

Ο Πρόεδρος

E. RUBBI
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 23ης Μαΐου 1990

για την έγκριση δράσεων εκπόνησης πρότυπων σχεδίων καταπολέμησης της λύσσας με σκοπό την εξάλειψη ή την πρόληψή της, που υποβλήθηκε από τις Κάτω Χώρες

(Το κείμενο στην ολλανδική γλώσσα είναι το μόνο αυθεντικό)

(90/331/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την απόφαση 89/455/ΕΟΚ του Συμβουλίου της 24ης Ιουλίου 1989 για την έγκριση κοινοτικών δράσεων εκπόνησης πρότυπων σχεδίων καταπολέμησης της λύσσας με σκοπό την εξάλειψη ή την πρόληψή της (1), και ιδίως το άρθρο 4,

Εκτιμώντας:

ότι, σύμφωνα με το άρθρο 1 της απόφασης 89/455/ΕΟΚ, οι Κάτω Χώρες θα θεσπίσουν ευρείας κλίμακας πρότυπα σχέδια για την εξάλειψη ή πρόληψη της λύσσας των άγριων ζώων της Κοινότητας με χρήση εμβολίων για την από στόματος ανοσοποίηση των αλεπούδων·

ότι το πρότυπο σχέδιο όπως παρουσιάστηκε από τις Κάτω Χώρες περιλαμβάνει τις γειτνιάζουσες παραμεθόριες περιοχές του Βελγίου και της Γερμανίας·

ότι το πρότυπο σχέδιο είναι τμήμα διασυνοριακής συνεργασίας με το Βέλγιο και τη Γερμανία·

ότι, με τις από 30 Οκτωβρίου 1989 και 25 Ιανουαρίου 1990 επιστολές, οι Κάτω Χώρες κοινοποίησαν στην Επιτροπή πρότυπα σχέδια καταπολέμησης της λύσσας με σκοπό την εξάλειψη ή την πρόληψή της·

ότι, μετά από εξέταση, διαπιστώθηκε ότι το πρότυπο σχέδιο είναι σύμφωνο με την απόφαση 89/455/ΕΟΚ· ότι, κατά συνέπεια, πληρούνται οι προϋποθέσεις χρηματοδοτικής συμμετοχής της Κοινότητας·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνονται τα πρότυπα σχέδια για την εξάλειψη και πρόληψη της λύσσας που υποβλήθηκαν από τις Κάτω Χώρες.

Άρθρο 2

Οι Κάτω Χώρες θα θέσουν σε ισχύ, μέχρι την 1η Σεπτεμβρίου 1989, τους νόμους, τους κανονισμούς και τις διοικητικές διατάξεις εφαρμογής των πρότυπων σχεδίων που αναφέρονται στο άρθρο 1.

Άρθρο 3

Η παρούσα απόφαση απευθύνεται στο Βασίλειο των Κάτω Χωρών.

Βρυξέλλες, 23 Μαΐου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 223 της 2. 8. 1989, σ. 19.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 22ας Ιουνίου 1990

για την τροποποίηση του ενισχυμένου σχεδίου για την εξάλειψη της αφρικανικής πανώλης των χοίρων που υπέβαλε η Πορτογαλία

(Το κείμενο στην πορτογαλική γλώσσα είναι το μόνο αυθεντικό)

(90/345/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την απόφαση 86/649/ΕΟΚ του Συμβουλίου της 16ης Δεκεμβρίου 1986 για τη θέσπιση ενός κοινοτικού χρηματοδοτικού μέτρου για την εξάλειψη της αφρικανικής πανώλης των χοίρων στην Πορτογαλία (1), όπως τροποποιήθηκε από την απόφαση 89/577/ΕΟΚ (2), και ιδίως το άρθρο 3,

Εκτιμώντας:

ότι, με την απόφαση 87/526/ΕΟΚ (3), η Επιτροπή ενέκρινε το ενισχυμένο σχέδιο για την εξάλειψη της αφρικανικής πανώλης των χοίρων, που υπέβαλε η Πορτογαλία·

ότι, με επιστολή της 9ης Φεβρουαρίου 1990 η Πορτογαλία ανακοίνωσε στην Επιτροπή τις τροποποιήσεις του αρχικού ενισχυμένου σχεδίου για την εξάλειψη της αφρικανικής πανώλης των χοίρων, με σκοπό τη βελτίωση των αναγκαίων μέτρων για την εξάλειψη της αφρικανικής πανώλης των χοίρων·

ότι το εν λόγω τροποποιημένο ενισχυμένο σχέδιο εξετάσθηκε και διαπιστώθηκε ότι ανταποκρίνεται στις διατάξεις της απόφασης 86/649/ΕΟΚ· ότι πληρούνται οι όροι για χρηματοδοτική συμμετοχή της Κοινότητας·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνονται οι τροποποιήσεις του ενισχυμένου σχεδίου για την εξάλειψη της αφρικανικής πανώλης των χοίρων που υπέβαλε η Πορτογαλία.

Άρθρο 2

Οι τροποποιήσεις του ενισχυμένου σχεδίου που αναφέρεται στο άρθρο 1 αρχίζουν να ισχύουν από 1ης Ιανουαρίου 1990.

Άρθρο 3

Η παρούσα απόφαση απευθύνεται στην Πορτογαλική Δημοκρατία.

Βρυξέλλες, 22 Ιουνίου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 382 της 31. 12. 1986, σ. 5.

(2) ΕΕ αριθ. L 322 της 7. 11. 1989, σ. 21.

(3) ΕΕ αριθ. L 306 της 28. 10. 1987, σ. 35.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 29ης Μαΐου 1990

για την προσαρμογή των διορθωτικών συντελεστών που εφαρμόζονται από την 1η Μαρτίου 1990 στις αμοιβές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτη χώρα

(90/253/Ευρατόμ, ΕΚΑΧ, ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,

τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων, όπως καθορίστηκε από τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1) και τροποποιήθηκε τελευταία από τον κανονισμό (ΕΟΚ, Ευρατόμ, ΕΚΑΧ) αριθ. 3728/89 (2), και ιδίως το άρθρο 13 δεύτερο εδάφιο του παραρτήματος Χ,

Εκτιμώντας:

ότι, με τον κανονισμό (Ευρατόμ, ΕΚΑΧ, ΕΟΚ) αριθ. 1051/90 του Συμβουλίου (3), καθορίστηκαν, κατ' εφαρμογή του άρθρου 13 πρώτο εδάφιο του παραρτήματος Χ του κανονισμού υπηρεσιακής κατάστασης, οι διορθωτικοί συντελεστές που εφαρμόζονται από 1ης Ιανουαρίου 1990 στις καταβαλλόμενες αμοιβές, στο νόμισμα της χώρας υπηρεσίας, στους υπαλλήλους που είναι τοποθετημένοι σε τρίτες χώρες·

ότι, κατά τους τελευταίους μήνες, η Επιτροπή προσάρμοσε (4) ορισμένους από αυτούς τους διορθωτικούς συντελεστές, σύμφωνα με το άρθρο 13 δεύτερο εδάφιο του παραρτήματος Χ του κανονισμού υπηρεσιακής κατάστασης·

ότι πρέπει να προσαρμοστούν από 1ης Μαρτίου 1990 ορισμένοι διορθωτικοί συντελεστές καθόσον, με βάση τα στατιστικά στοιχεία που έχει στη διάθεσή της η Επιτροπή, η μεταβολή του κόστους ζωής, όπως μετριέται με το διορθωτικό συντελεστή και την αντίστοιχη τιμή συναλλάγματος, αποδεικνύεται, για ορισμένες τρίτες χώρες, ανώτερη του 5 % μετά τον τελευταίο καθορισμό ή προσαρμογή,

ΑΠΟΦΑΣΙΖΕΙ:

Άρθρο μόνο

Από 1ης Μαρτίου 1990 οι διορθωτικοί συντελεστές που εφαρμόζονται στις αμοιβές των υπαλλήλων που είναι τοποθετημένοι σε τρίτες χώρες και οι οποίες καταβάλλονται στο νόμισμα της χώρας διορισμού, προσαρμόζονται σύμφωνα με το παράρτημα.

Οι τιμές συναλλάγματος για την καταβολή αυτών των αμοιβών είναι οι οι τιμές που χρησιμοποιούνται για την εκτέλεση του προϋπολογισμού των Ευρωπαϊκών Κοινοτήτων κατά το μήνα που προηγείται της ημερομηνίας κατά την οποία παράγει αποτελέσματα ο παρών κανονισμός.

Βρυξέλλες, 29 Μαΐου 1990.

Για την Επιτροπή

Antonio CARDOSO E CUNHA

Μέλος της Επιτροπής

(1) ΕΕ αριθ. L 56 της 4. 3. 1968, σ. 1.

(2) ΕΕ αριθ. L 364 της 14. 12. 1989, σ. 1.

(3) ΕΕ αριθ. L 108 της 28. 4. 1990, σ. 1.

(4) Βλέπε σελίδα 12 της παρούσας Επίσημης Εφημερίδας.

ΠΑΡΑΡΤΗΜΑ

1.2 // // // Τόπος υπηρεσίας

// Διορθωτικοί συντελεστές // // // Βραζιλία // 44,12 // Νότιος Κορέα // 94,17 // Αίγυπτος // 57,26 // Ιορδανία // 65,62 // Λίβανος // 31,52 // Ουγκάντα // 77,31 // Περού // 203,37 // Πολωνία // 4,85 // Σομαλία // 24,18 // Συρία // 142,70 // Τανζανία // 28,40 // Ουρουγουάη // 52,50 // Βενεζουέλα // 56,67 // Γιουγκοσλαβία // 43,44 // Ζάμπια // 75,60 // //
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 23ης Απριλίου 1990

σχετικά με τη σύναψη του πρωτοκόλλου προσχώρησης της Κόστα Ρίκα στη Γενική Συμφωνία Δασμών και Εμπορίου

(90/416/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

Εκτιμώντας:

ότι η Κόστα Ρίκα άρχισε διαπραγματεύσεις με την Κοινότητα και τα άλλα συμβαλλόμενα μέρη της Γενικής Συμφωνίας Δασμών και Εμπορίου (ΓΣΔΕ), με σκοπό την προσχώρησή της στη γενική συμφωνία ·

ότι η Κοινότητα αποδέχεται τα αποτελέσματα αυτών των διαπραγματεύσεων,

ΑΠΟΦΑΣΙΖΕΙ:

Άρθρο 1

Το πρωτόκολλο προσχώρησης της Κόστα Ρίκα στη Γενική Συμφωνία Δασμών και Εμπορίου εγκρίνεται εξ ονόματος της Ευρωπαϊκής Οικονομικής Κοινότητας.

Το κείμενο του πρωτοκόλλου προσαρτάται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει το πρωτόκολλο δεσμεύοντας την Κοινότητα.

Λουξεμβούργο, 23 Απριλίου 1990.

Για το Συμβούλιο

Ο Πρόεδρος

A. REYNOLDS
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 6ης Απριλίου 1990

που αφορά τις ζώνες που αναφέρονται στο άρθρο 3 παράγραφος 2 του κανονισμού (ΕΟΚ) αριθ. 2506/88 του Συμβουλίου για τη θέσπιση κοινοτικού προγράμματος για τη μετατροπή των περιοχών των ναυπηγείων (Renaval)

(Το κείμενο στη γαλλική γλώσσα είναι το μόνο αυθεντικό)

(90/205/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2506/88 του Συμβουλίου της 26ης Ιουλίου 1988 για τη θέσπιση κοινοτικού προγράμματος για τη μετατροπή των περιοχών των ναυπηγείων (πρόγραμμα Renaval) (1), και ιδίως το άρθρο 3 παράγραφος 2,

Εκτιμώντας:

ότι το άρθρο 3 παράγραφος 2 του κανονισμού (ΕΟΚ) αριθ. 2506/88 καθορίζει ότι το κοινοτικό πρόγραμμα εφαρμόζεται στις ζώνες που ανταποκρίνονται στα κριτήρια του άρθρου 3 παράγραφος 1 ·

ότι οι ζώνες στις οποίες πρέπει να εφαρμόζεται το κοινοτικό πρόγραμμα πρέπει να προταθούν από τα σχετικά κράτη μέλη· ότι η γαλλική δημοκρατία υπέβαλε στην Επιτροπή αίτηση σχετικά με την παραλιακή ζώνη των περιφερειών αγοράς εργασίας της «Havre, Dieppe και Fecamp», οι οποίες πληρούν τις ανωτέρω προϋποθέσεις,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η παραλιακή ζώνη των περιφερειών αγοράς εργασίας της «Havre, Dieppe και Fecamp» πληροί τα κριτήρια του άρθρου 3 παράγραφος 1 του κανονισμού (ΕΟΚ) αριθ. 2506/88 του Συμβουλίου στις ακόλουθες περιφέρειες:

οι δέκα περιφέρειες της Havre, οι περιφέρειες Criquetot-l'Esneval, Gonfreville-l'Orcher, Montivilliers, Goderville, Fecamp, Valmont, Dieppe (Δυτική και Ανατολική), Bacqueville-en-Caux, Fontaine-le-Dun, Offranville, SaintValery en Caux και Cany-Barville.

Ως εκ τούτου, το κοινοτικό πρόγραμμα που θεσπίζεται με τον παρόντα κανονισμό εφαρμόζεται στη ζώνη αυτή.

Άρθρο 2

Η παρούσα απόφαση απευθύνεται στη Γαλλική Δημοκρατία.

Βρυξέλλες, 6 Απριλίου 1990.

Για την Επιτροπή

Bruce MILLAN

Μέλος της Επιτροπής

(1) ΕΕ αριθ. L 225 της 15. 8. 1988, σ. 24.